Kollár, Boris, predseda NR SR (2021-01-14):
Ďakujem velice pekne za slovo, pán predsedajúci. Vážení kolegovia, budem veľmi neformálny, jednak chcem na začiatok poďakovať Ondrovi, aj keď veľakrát s ním nesúhlasím, ale je vecný a vždycky sa drží takej tej svojej, svojho videnia sveta a v drtivej väčšine má pravdu. Musím povedať, že rovnako súhlasím s tým, že v tom super rýchlom konaní veľakrát je to veľmi na knap, aj keď za normálnych okolností medzi tým prvým a druhým sa dá veľa vecí k tomu prečítať, naštudovať, prípadne sa vyjadriť, dať pozmeňovák a tak ďalej a tak ďalej. Cez to všetko si myslím, že, pán minister, toto by mala byť jedna z posledných vecí, ktoré sme takýmto spôsobom robili, ale vyžaduje si to situácia, napríklad aj tá Nitra volala o pomoc. Ste videli, v akej to bolo situácii, v akej je situácii, musím povedať, že zrovna tiež nie sme s pánom Hattasom nejakí fanúšikovia jeden druhého, cez to všetko nebojoval proti nám, ale, ale jasne sa zastal, že proste v určitých situáciách aj tieto veci sú potrebné. Máte pravdu z klubu vašeho ĽSNS, že, áno, nie je to správne, ale niektoré situácie životné si vyžadujú mimoriadne riešenia a toto je jedno z nich. Chcem dopredu povedať, pán minister, že v budúcnosti, aby toto nebol paušál, toto je veľký fail voči, voči vám, ale aj voči vláde z našej strany a je to je aj veľký fail voči, alebo znáša zodpovednosť voči tým ľudom, ktorí tam vonku bojujú. Takže ja vám chcem, pán poslanec a zároveň primátor Nitry, aj poďakovať, akým spôsobom ste sa k tomu zhostili a ako ste sa postavili, lebo naozaj to bolo ukážkové, a, a musím vám poblahoželať a poďakovať za tých ľudí. Teraz, myslím, že som to takto zhrnul, aby bolo jasné, prečo sme to teraz urobili, a teraz by som sa rád vyjadril k tomu, čo ideme prijať. Pozrite sa, aj ja mám veľmi veľa otáznikov, a tu by som, poprosil pána ministra, aby mi určite potom dal odpoveď a zareagoval na to. Dnes viete dobre, že tá látka sa riedi, pripraví sa niekoľko dávok a nie vždy všetci prídu. Objednáte si 300 ľudí, príde 250, teraz čo s tými 50 kusmi sa urobí? Z môjho pohľadu takého zdravého sedliackeho rozumu je fajn, keď tých 50 látok minieme hoci aj z ľudí z ulice. Kľudne nech tam dôjde aj 50 Cibulkových. Mne to je jedno, nech sa dajú do omylu a nech sa zaočkujú preto, lebo potrebujeme, by som povedal, premoriť obyvateľstvo touto očkovacou látkou, aby sme sa zbavili tohto COVID-u. Čiže čím viacej ľudí bude zaočkovaných, tým, o to väčší záujem by mal mať tento štát, aby my ako poslanci, aby proste čo najviac ľudí bolo zaočkovaných touto látkou, aby sa nič nevyhadzovalo. Bol som ubezpečený, že bude existovať, chcel som to zavetovať, tento zákon, tých 10-tisíc, 10 000-eurová pokuta alebo do 10-tisíc, ale bolo mi povedané, že nič nebude vyhadzované, že bude tam náhradný zoznam. Mňa, moja otázka na pána ministra, kto ten náhradný zoznam bude tvoriť, kto ho tam dá, čo keď ho tam nedá, tak vyhodíme tie vakcíny? To znamená, že pokiaľ nebudeme vedieť, ako to bude, takže, viete, ten náhradný zoznam, keď tam bude, kto bude zodpovedný za to, že tam bude a že tí ľudia sú schopní prísť do desiatich, pätnástich minút na to zaočkovanie? Pre mňa je najväčšia chyba, je tu kopec ľudí, ktorí by sa strašne rado dalo očkovať, sú v nejakých zoznamoch, neviem kde, až niekedy na leto pomaličky a my tu budeme vyhadzovať nejaké vakcíny, lebo náhodou niekde nebol dodaný nejaký náhradný zoznam. V tom prípade pre mňa je lepšie, keď ten lekár vyjde von a na chodbe sa spýta: „Vážení, tunák sedíte vy na röntgen, vy, ja neviem na, neviem čo, kto sa z vás chce dať očkovať?“ Tak za toto by nemal dostať pokutu, za toto by mal byť pochválený, že šetrí tú vakcínu a že, že ďalší a ďalší ľudia budú zaočkovaní a budeme vlastne chránení my všetci tým. My sa potrebujeme dostať na 60, 70 %. (Potlesk.) To znamená, to znamená, že, to znamená, že za mňa je to veľmi dôležité to dotiahnuť, nie to nechať také, že však tam bude nejaká alebo tam to bude. Ďalej by som chcel vás poprosiť, pán minister, aby ste nám odpovedali na jednu vec alebo to dali návrh takého zákona, máme tu niektoré súkromné firmy, toto hradí štát, tak tí ľudia budú čakať, ja tiež budem čakať, kým, kým na mňa príde rad, a potom sa dám rád zaočkovať. Ale keby som mal tunák nejakú firmu, ktorá je šikovná a dokáže si kúpiť 100-tisíc tých, tých očkovacích látok, ja veľmi rád dám 200 aj 300, aj 500 euro na to, aby som sa išiel dať zaočkovať, a tým pádom nech všetky Cibulkové idú tam, nech všetci športovci, herci a ja neviem, kto má peniaze, nech sa tam ide zaočkovať a dostane ten pas. A to, to musí byť záujem štátu, náš záujem nesmie byť terorizovať obyvateľov, ale umožniť im. A keď takýto chce niekto kúpiť, zaplatiť si to, tak nebavme sa o poradí, áno. Toto nech hradí štát, tak kľudne nech ide do súkromného sanatória, tam nech sa dá zaočkovať. Štát musí mať záujem na tom, aby nás bolo čo v najkratšej čase, v čo najkratšom čase čo najviac ľudí zaočkovaných. Som pevne presvedčený, že veľmi šikovné niektoré súkromné sanatória si tie lie... tieto vakcíny dokážu zohnať. Áno, budú stáť peniaze, ale máme tunák minimálne 
100-tisíc ľudí, možno aj 200-tisíc ľudí, ktorí sa radi, si tú vakcínu zaplatia za vyššie peniaze. To je, to je pomoc štátu, lebo my potrebujeme čím najrýchlejšie sa zbaviť tejto pliagy. Takže je tunák viacej otázok, ktoré ma trápi, a je to otázka týchto súkromných sanatórií alebo ambulancií, alebo nazvime to akokoľvek, toto by sme mali umožniť čím skôr, to je vysoká potreba pre tento štát, aby sme to spustili, to je prvá vec. Druhá vec, aby sa nám nestalo to, že ten lekár alebo ten šéf toho oddelenia sa bude báť zobrať niekoho z chodby len preto, že aby nedostal 10-tisícovú pokutu, lebo nebude tam mať ten zoznam. Možno tam ten zoznam bude mať, ale nikto mu z toho zoznamu tam nepríde, lebo tam nikto nebude na tú poslednú polhodinu, čo potom? Potom to vyhodíme? Nie. Potom musí mať právo ísť von a zobrať prvého z ulice. To je veľmi dôležité. Nesmieme vyhodiť ani jednu vakcínu. A za toto, za toto, za tento postup nesmie byť nikto postihnutý tými desiatimi tisícami. Takže vás veľmi pekne prosím, urobte to tak, aby sa tieto veci nediali. To znamená, že nech sú postihnutí, nech majú, keď tam proste niekoho pustia takto dopredu, áno, ale v prípade, že všetko splnili. Mali tam aj ten náhradný zoznam, nikto im tam neprišiel, tak tých päť vakcín, desať vakcín, tridsať nevyhodia do koša, ale zoberú kľudne aj z ulice, to je veľmi dôležité. Nebuďme pápežskejší jak pápež, nekomplikujme život sami sebe a buďme, buďme normálni a používajme zdravý rozum. Prepáčte, že som vás s týmto obťažoval, ale potreboval som to povedať. Ďakujem. (Potlesk.)